5. ΒΑΣΙΛΙΚΟΝ ΔΙΑΤΑΓΜΑ της 10/22 Αυγ. 1951 Περί επεκτάσεως των διατάξεων του άρθρου 2 παρ. 5 του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών», εις τους εις τα λεβητοποιεία εργαζομένους μισθωτούς. Έχοντες υπ’ όψιν τας διατάξεις του άρθρου 2 παρ. 5 του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών», προτάσει του Ημετέρου επί της Εργασίας Υπουργού, μετά σύμφωνον γνωμοδότησιν του Συμβουλίου Εργασίας και την υπ’ αριθ. 483/1951 τοιαύτην του Συμβουλίου Επικρατείας, απεφασίσαμεν και διατάσσομεν: Άρθρον μόνον Οι εις τα λεβητοποιεία εργαζόμενοι τεχνίται και εργάται πάσης ειδικότητος, δικαιούνται κατ’ έτος αδείας μετ’ αποδοχών περιλαμβανούσης ουχί ολιγωτέρας των δώδεκα (12) αλεπαλλήλων εργασίμων ημερών. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 